tomron87/hebrew-wikipedia-sentences-corpus huggingface dataset:
לילי וסם ממיינים את חפציו של מייק.
סם חוזר למשרדו בניו יורק ומוצא בו את כתב היד שמייק כתב במהלך שהותו בחדר 1408. בזמן שסם קורא את כתב היד, הקלטותיו של מייק מהחדר נשמעות ברקע.
בסצנה האחרונה, דלת משרדו של סם נטרקת ואביו של מייק אומר "כמו שאתה, כך אני הייתי.
כמו שאני עכשיו, כך גם אתה תהיה".
ג'ון קיוזק – מייק אנסלין.
טוני שלהוב – סאם פארל.
בנובמבר 2003 ו-2004, "Dimension Films" קנו את הזכויות על הסיפור הקצר "1408" של סטיבן קינג.
האולפן שכרו את התסריטאי מאט גרינברג לעבד את הסיפור לתסריט.
באוקטובר 2005, מיקאל הפסטורם נשכר לביים את "1408", והתסריט שוכתב מחדש על ידי התסריטאים סקוט אלכסנדר ולארי קרסצווסקי.
במרץ 2006, השחקן ג'ון קיוזאק לוהק לככב בסרט, לצד השחקן סמואל ל.
ביולי, השחקנית קייט וולש לוהקה לככב לצד קיוזאק כאשתו לשעבר, אבל היא נאלצה לפרוש באוגוסט בשל התנגשויות בזמנים עם תפקידה ב"האנטומיה של גריי".
היא הוחלפה בשחקנית מארי מקורמק.
לפי ג'ון קיוזאק, מלון רוזוולט בניו יורק שימש לצילומי חוץ של "הדולפין".
סצנות הלובי צולמו במועדון הרפורמה בלונדון.
13 סיבות הוא רומן לנוער מאת הסופר האמריקאי ג'יי אשר, שראה אור בשנת 2007. עלילת הספר מציגה את האנה בייקר, שמקליטה שלוש עשרה קלטות שמסבירות את הסיבות שבגללן החליטה לשים קץ לחייה.
היא גם מצרפת מפה עם כל המקומות שהובילו להתאבדות שלה בעיר.
ב-8 בפברואר 2011 רכשו סרטי יוניברסל את הזכויות להפקת סרט לרומן.
במרץ 2017 עלתה לאתר נטפליקס סדרה המבוססת על הספר, "13 סיבות".
קליי ג'נסן, תלמיד תיכון שקט וביישן, חוזר הביתה מבית הספר ומוצא חבילה משולח אלמוני ליד דלת הכניסה.
בפנים הוא מגלה שלוש עשרה קלטות שהוקלטו על ידי האנה בייקר, אהבתו הראשונה ששמה קץ לחייה זמן קצר לפני כן.
בקלטות, האנה מסבירה מהן שלוש עשרה הסיבות שבגללן החליטה לשים קץ לחייה, והן מועברות בין שנים עשר המעורבים בשיטת "מכתב שרשרת".
לכל אחד מוקדשת קלטת שמסבירה את הקשר שלו להחלטה (עבור אחד מהם מוקדשות שתי קלטות).
על מנת שהקלטות יועברו בין כל שנים עשר המעורבים, האנה, לפני מותה, שלחה סט קלטות נוסף לאדם אלמוני, והבהירה בתחילת הקלטת הראשונה שבמידה והקלטות לא יועברו בין כולם, הן יתפרסמו באמצעי התקשורת.
במהלך לילה אחד, קליי מאזין לכל שלוש עשרה הקלטות של האנה, בעודו מסתובב בעיר ומבקר במקומות בהם התרחשו האירועים במטרה להבין אותם טוב יותר.
בקלטות האנה חושפת את סיפורה הכואב שמוביל אותה לדיכאון, ולבסוף להחלטה לשים קץ לחייה.
כמו כן, הקלטות חושפות לקליי את הסודות האפלים של חבריו ללימודים (ואת הסוד שלו), שחלקם אחראים באופן ישיר להחלטתה של האנה.
הדמויות המופיעות בקלטות של האנה:
ג'סטין - תלמיד תיכון, שכאשר האנה הגיעה לעיר, היא יצאה איתו לדייט והוא צילם כמה תמונות שלהם ואז הוא הראה את אחת התמונות של האנה לחברים שלו והגזים את מה שקרה באמת.
התמונה הופצה והחלה שמועה על האנה.
אלכס - כשהאנה רק הגיעה לעיר, היא פגשה אותו ואת ג'סיקה, ושלושתם נעשו חברים טובים.
לאחר כמה זמן אלכס וג'סיקה התחילו לצאת, ואז נפרדו, ואלכס הכין רשימה "מי שווה/מי לא" ובו האנה הייתה בצד של "השווה" וג'סיקה בדיוק מול השם שלה בצד "הלא שווה".
מעשה זה הוביל למעשים נוספים, שהביאו את האנה להתאבד.
ג'סיקה - לאחר שהרשימה פורסמה בקרב התלמידים, ג'סיקה כעסה על האנה, והאשימה אותה שבגללה אלכס נפרד ממנה.
היא סוטרת להאנה ומפסיקה לבוא למקום המפגש הקבוע של שלושתם ובכך משאירה את האנה ללא חברים.
טיילר - הצלם של ספר המחזור, ומציצן.
הוא נהג להתגנב לביתה של האנה, לעמוד מתחת לחלונה ולצלם.
יום אחד היא שמעה את הקליק של המצלמה ונבהלה.
היא סיפרה זאת לנערה אחרת - קורטני.
מרקוס - האנה יצאה לו כזיווג מושלם בתוכנית אהבה ממוחשבת, והם נפגשו לדייט, הוא ניסה לגעת בהאנה, שמתנגדת ודוחפת אותו ממנה.
קורטני - נערה שניצלה את האנה.
העמידה פנים כאילו מצאה משחק מין במגרות של האנה, כשהיא מספרת את זה לכולם, רק מחזקת את השמועות שכבר נפוצו עליה.
זאק - בשיעורי תקשורת בין אישית התלמידים היו צריכים לכתוב פתקי עידוד זה לזה.
בגלל שהאנה לא רצתה לצאת איתו הוא גנב את פתקי העידוד שלה ואז היא כתבה לו פתק שאמר כמה הדברים האלה חשובים לה והם נותנים לה תקווה.
קליי - קליי ביישן מאוד, עבד עם האנה, והיא מאוד מצאה חן בעיניו.
במסיבה של ג'סיקה הקשר ביניהם סוף סוף התחיל להתפתח, עד שהאנה נבהלה ודחתה אותו.
קליי נמצא בקלטות, לא בגלל שעשה משהו רע, אלא משום שהיא רצתה שידע למה היא התאבדה.
במהלך הקלטת היא אומרת לו שהוא לא עשה שום דבר לא נכון, היא פשוט לא טובה מספיק בשבילו.
ראיין - העיתונאי של בית ספר, הומו, מתנשא וסנוב.
שכנע את האנה לכתוב שיר מהלב, ופרסם אותו ללא רשותה.
ג'ני קורץ - תלמידה פופולרית שמסיעה את האנה הביתה מהמסיבה, ופוגעת בתמרור עצור.
היא לא מדווחת על הפגיעה למשטרה ויותר מאוחר באותו הערב מתרחשת תאונת דרכים קטלנית במקום.
ברייס ווקר - מופיע בקלטת מסוימת כמטרידן בלי אזכור של שמו, ואז בקלטת מאוחרת יותר מתגלה שמו ושאנס את ג'סיקה בעודה שיכורה, וכמעט מעולפת במסיבה, ואחר כך אנס את האנה.
מר פורטר - היועץ של בית הספר, אליו האנה פנתה לפני התאבדותה.
אבל תשובתו הממסדית (שאי אפשר לעשות משהו נגד האנס, אם היא לא מגישה תלונה) לא עזרה לה ובסופו של דבר היא פשוט הלכה משם כשהבינה שהוא לא יכול לעזור לה כמו שקיוותה.
מאוחר יותר באותו היום היא מתאבדת.
13 שעות: החיילים הסודיים של בנגאזי הוא סרט קולנוע אמריקאי משנת 2016 בבימויו של מייקל ביי.
עלילת הסרט מבוססת על אירועי מתקפת הטרור בקונסוליה האמריקנית בבנגאזי שבלוב שהתרחשה ב-2012.
קבוצה קטנה של אנשי ביטחון שכירים, יוצאי יחידות מובחרות, מבצעת משימות אבטחה בבנגאזי שבלוב עבור ה-CIA.
בפרוץ מתקפת הטרור בקונסוליה האמריקנית בבנגאזי הם מנסים לסייע לצוות השגרירות האמריקאי שהותקף על ידי כוחות גדולים של ארגון אל-קאעידה, תוך כדי שהם מפירים את הפקודות שקיבלו מראש תחנת ה-CIA המקומית.
הקבוצה מצליחה לחלץ חלק מהאמריקאים אך השגריר נעדר ובהמשך מתגלה לקבוצה כי הוא מת.
הם נסוגים למתחם מבוצר של ה-CIA ונערכים להגן עליו מפני אנשי אל-קאעידה.
השישה נאלצים לנסות ולהדוף את המתקפה ללא סיוע אמריקאי נוסף, מאחר שבסיס חיל האוויר הקרוב נמצא בסיציליה, וכוחות יבשתיים אמריקאים אחרים נמצאים בטריפולי המרוחקת מאות קילומטרים מבנגאזי.
הקבוצה מצליחה לגונן על המתחם, אך במתקפת מרגמות על המתחם נהרגים רון, מפקד הכוח וגלן, מפקד כוח הסיוע, ואוז נפצע קשה.
ג'ון קרסינסקי - ג'ק סילבה ("ג'ק"), יוצא יחידת אריות הים של צי ארצות הברית
ג'יימס באדג' דייל - טיירון וודס ("רון"), יוצא יחידת אריות הים, מנהיג הקבוצה
מקס מרטיני - מארק גייסט ("אוז"), יוצא חיל הנחתים של ארצות הברית
דומיניק פומוסה - ג'ון טיגן ("טיג"), יוצא חיל הנחתים של ארצות הברית
פבלו שרייבר - כריס פרונטו ("טנטו"), יוצא יחידת הריינג'רס של צבא ארצות הברית
דייוויד דנמן - דייב בנטון ("בון"),צלף הקבוצה, יוצא חיל הנחתים של ארצות הברית
טובי סטיבנס - גלן דוהרטי ("באב"), יוצא יחידת אריות הים, מפקד כוח הסיוע
דייוויד ג'יאנטולי - סקוט ויטלנד, איש האבטחה הדיפלומטית
דמטריוס גרוס - דייב אובן, איש האבטחה הדיפלומטית
פרדי סטרומה - בריט ויינר, סוכן CIA
דייוויד קוסטבייל - בוב, ראש תחנת ה-CIA המקומית בבנגאזי
מאט לטשר - השגריר כריס סטיבנס
אלקסיה ברליר - סוכנת CIA בנגאזי
פימאן מעאדי - אמעל, לובי המשמש מתרגם ואיש קשר ל-CIA
צילומי הסרט החלו באפריל 2015 ובוצעו במרוקו ובמלטה, שם נבנה סט גדול בטא' אלי.
עם יציאתו זוהה הסרט ככזה המותח ביקורת על הילרי קלינטון שכיהנה כמזכירת מחלקת המדינה בעת האירועים המתוארים בו, זאת על אף ששמה כלל לא מוזכר בסרט.
דונלד טראמפ שהתמודד באותה עת בבחירות לנשיאות ארצות הברית 2016, שכר אולם קולנוע באיווה, שם נערכו הבחירות המוקדמות הראשונות, והזמין את הבוחרים לצפייה בהקרנות חינם של הסרט.
13 סיבות היא סדרת טלוויזיה אמריקאית המבוססת על הרומן "שלוש-עשרה סיבות" מאת ג'יי אשר.
הספר עובד לסדרת טלוויזיה על ידי בריאן יורקי עבור נטפליקס.
דיאנה סאן ובריאן יורקי הם מנהלי התוכנית של הסדרה.
העונה הראשונה, כולל פרק מיוחד: "13 סיבות לדבר על זה", שוחררו לנטפליקס ב-31 במרץ 2017. הסדרה סובבת סביב תלמיד תיכון, קליי ג'נסן וחברתו האנה בייקר, נערה שהתאבדה לאחר שסבלה משורה של נסיבות מדכאות שנגרמו על ידי אנשים מבית הספר שלה.
קופסת קלטות שהוקלטו על ידי האנה לפני ההתאבדות מפרטות את שלוש עשרה הסיבות לסיום חייה.
במקור תוכנן לצאת סרט המבוסס על הספר בכיכובה של סלינה גומז, אך לבסוף הוא נבחר על ידי נטפליקס לצאת כסדרה בסוף 2015. גומז השתתפה בתור מפיקה.
העונה הראשונה קיבלה שבחים מהמבקרים ומהקהל, ששיבחו את הנושא בה היא עוסקת ואת הליהוק.
במיוחד שני השחקנים הראשיים, דילן מינט וקתרין לנגפורד, שקיבלה מועמדות לפרס גלובוס הזהב בקטגוריית השחקנית הטובה ביותר בסדרת דרמה.
הסדרה עוררה מחלוקת מצד גורמים שונים, כולל אנשי מקצוע בתחום בריאות הנפש, על תיאור גרפי של הסוגיות בנושאים כמו התאבדות ואונס, יחד עם תוכן בוגר אחר.
בחודש מאי 2017 הוכרז כי הסדרה חודשה לעונה השנייה, אשר שוחררה ב-18 במאי 2018, יחד עם הספיישל השני של "13 סיבות לדבר על זה".
העונה השנייה קיבלה ביקורות מעורבות יותר מהמבקרים, ונמתחה ביקורת על העלילה, בה העונה כונתה "הרסנית" ו"אינה ראויה לצפייה".
בפרט, העונה גם עוררה מחלוקת בקרב המבקרים והקהל בעקבות סצנה גרפית המתארת תקיפה מינית.
ביוני 2018 הוכרז כי הסדרה תמשיך לעונה שלישית אשר שוחררה ב-23 באוגוסט 2019; כמו כן נמסר כי השחקנית שמגלמת את האנה בייקר (קתרין לנגפורד) לא תמשיך לעונה הבאה.
בשנת 2019 הורדה מנטפליקס סצנת ההתאבדות של האנה עקב מקרים מרובים של התאבדות באופן דומה, כנראה, לאחר צפייה בסצנה.
באוגוסט 2019 דווח כי חודשה הסדרה לעונה רביעית ואחרונה.
אשר עלתה לשידור ב-5 ביוני 2020.
בעונה הראשונה, קליי ג'נסן בן השבע-עשרה חוזר לביתו יום אחד מבית הספר ומוצא ארגז מסתורי במרפסת שלו.
בפנים הוא מגלה שבע קלטות, קלטות שהוקלטו על ידי האנה בייקר, חברתו לכיתה המנוחה ואהבה נכזבת, שהתאבדה שבועיים קודם לכן.
על הקלטות, האנה מקליטה יומן שמע רגשני עז, ומפרטת מדוע החליטה לסיים את חייה.
נראה כי כל אדם שמקבל חבילה זו של קלטות בסגנון ישן, קשור ביסודו למדוע הרגה את עצמה.
קליי אינו הראשון שקיבל את הקלטות, אך יש פירוט שמסביר כיצד עליו להעביר את הקלטות לאחר ששמע אותן.
האנה ביקשה מהאנשים המופיעים בקלטות להעביר אותן מאחד לשני לפי סדר האירועים, עם עותק נוסף שהוחזק בידי המשגיח אם מישהו מהחברים לא יעביר את הקלטות הלאה.
כל קלטת מתייחסת לאדם אחר המעורב בחייה של האנה התורם לסיבת התאבדותה.
הקלטות מתייחסות לאנשים בחייה של האנה.
יחסה של האנה אליהם מורכב.
בעונה השנייה, חודשים לאחר התאבדותה של האנה, קליי והאנשים האחרים שהוזכרו על הקלטות, כמו גם חברים קרובים ובני משפחתה של האנה, הסתבכו בקרב משפטי אזרחי בין הוריה של האנה לבית הספר התיכון ליברטי.
בהאשמת רשלנות מצד בית הספר, אמה של האנה נלחמת למען תוצאה צודקת מבחינתה.
חוסר רצונה להגיע להסדר לפני המשפט, ונסיבות אישיותיות הורסים את נישואיה לאביה של האנה.
הסיפור מתגלה בנרטיבים הממחישים את סיפורה של האנה שסיפרו הנוכחים בבית המשפט במשפט.
קליי, התופס את עצמו כמגנה הכושל של האנה, יוצא לחקירה תוך שימוש בכל העדויות שיכול למצוא במאמץ להשפיע על התיק האזרחי בין הוריה של האנה לבית הספר.
קליי גם משתדל לחשוף את התרבות המושחתת של בית הספר התיכון ואת ההטייה לטובתם של ספורטאים עשירים על פני התלמיד הממוצע, מה שפוגע במיוחד בנערות צעירות כמו האנה.
העונה שלישית נקבעת שמונה חודשים לאחר סיום העונה השנייה.
קליי וחבריו נאבקים להתמודד עם ההשלכות של ההסתרה של ניסיון הטבח של טיילר בנשף האביב, תוך שהם עוזרים לו לקראת החלמה.
עם זאת, מתחים חריגים מגיעים לנקודת רתיחה במהלך משחק העונה של ליגת הפוטבול של בית הספר, מה שגורם לרציחתו של ברייס ווקר.
תלמידי תיכון ליברטי נחקרים שוב תחת המיקרוסקופ שכן החקירה על הרצח של ברייס מאיימת לחשוף את סודותיהם האפלים ביותר.
בעונה הרביעית, מצבו הנפשי של קליי מדרדר בעוד הוא וחבריו מנסים לשמור את הסוד על סיבת מותו האמיתי של ברייס.
תלמיד חדש בשם וינסטון שניהל בעבר רומן עם מונטי - מנסה לגלות את האמת ובכך להוכיח את חפותו בעזרת דייגו ואחותו של מונטי, אסטלה.
קליי ג'נסן (דילן מינט) – חבר קרוב של האנה, ככל הנראה התאהב בה מהרגע הראשון שהגיעה לבית הספר אך פחד לספר לה.
הקלטות מגיעות אליו בפרק הראשון.
הסדרה מסופרת מנקודת המבט שלו, כשהוא מבלה את החודשים הקרובים להקשיב לקלטות, ומנסה להרכיב את הסיפור של האנה.
בצורה מפתיעה הוא מגלה כי הוא נמצא באחת מן הקלטות, אבל לא כסיבה להתאבדותה של האנה.
לקראת סוף העונה הוא מאשים את עצמו במותה של האנה.
בעונה השלישית מואשם על ידי גורמי הביטחון ברצח ברייס ואף נכלא לתקופה קצרה על כך.
בעונה הרביעית מצבו הנפשי מתדרדר עד להתאשפזות בבית חולים לחולי נפש.
במהלך העונה מתמוטט לא מעט פעמים.
הוא ו"אני" נפרדים בנשף ומחליטים להיות ידידים.
האנה בייקר (קתרין לנגפורד) (עונות 1–2, אורחת בעונה 4) – הדמות הראשית בעונה הראשונה, שמה קץ לחייה לאחר שעברה מספר התעללויות פיזיות ומילוליות מחבריה לבית הספר.
האנה הקליטה 13 קלטות המתארות את שרשרת האירועים שגרמו לה להתאבד.
כל קלטת מתמקדת באדם אחד, וכיצד השפיע על האנה.
במהלך הסדרה האנה מנסה לשמור על תקוותה, למרות ההתעללויות החוזרות ונשנות שעברה.
אך האירועים המתוארים בקלטת ה-12 שברו את רוחה, והיא מחליטה להתאבד.
האנה נמצאת על ידי אמה באמבטיה, לאחר שחתכה את ורידיה.
טוני פדייה (כריסטיאן נבארו) – היחידי שקיבל את מלוא האמון של האנה.
ביום שבו החליטה האנה להתאבד, העבירה לו את הקלטות ובנוסף משימה – לדאוג כי העותק השני יעבור לפי הסדר בין כל שני עשר האנשים המופיעים בהם.
כאשר טוני שומע את תוכן הקלטות הוא רץ לביתה של האנה לעצור מבעדה, אך מגיע מאוחר מדי, ורואה את האמבולנס מפנה אותה.
טוני עומד מאחורי המשימה ועוקב אחרי כל הנמענים ומוודא שהם הולכים אחרי ההוראות.
טוני הוא הומוסקסואל ובן זוגו של כיילב.
משפחתו מגורשת בעקבות הסגרתם למשטרת ההגירה על ידי עורכי דינו של ברייס ווקר.
הוא מתאגרף ומקבל מלגה לקולג' על כך.
ג'סיקה דייוויס (אלישה בו) – חברתה הטובה ביותר לשעבר של האנה, זוגתו של ג'סטין פולי ולוקחת חלק בקלטות של האנה.
היא האמינה כי האנה הייתה סיבת ניתוק יחסיה עם אלכס, אף על פי שהאנה חשבה שזאת טעות.
בעונה הראשונה במסיבה שארגנה, השתכרה מאוד, וברייס ניצל את מצבה המעורער, ואנס אותה.
כיוון שהייתה שיכורה מאוד לא זכרה את הלילה הזה במדיוק אך ידעה שמשהו קרה.
כששמעה את מה שקרה בדיוק בקלטות של האנה הבינה שנאנסה.
בסוף העונה הראשונה היא נפרדה מג'סטין לאחר שגילתה שהוא נתן לברייס לאנוס אותה.
בעונה השנייה נמנעת מלהעיד על האונס שעברה עד שמשוכנעת על ידי קליי.
היא ואלכס מתקרבים וחוזרים להיות בסוף העונה ביחד, אך לאחר שחזרו להיות ביחד, היא שכבה עם ג'סטין בחדר ההלבשה.
בעונה השלישית נפרדת מאלכס וחוזרת לג'סטין.
בעונה הרביעית יוצאת עם דייגו אך חוזרת אל ג'סטין.
בתחילת העונה השנייה מתגורר ברחוב ובהוסטלים מזדמנים לאחר שברח מביתו, וכתוצאה מכך מתמכר לסמים, והתמכרותו הופכת למוטיב קבוע אצלו.
במהלך העונה מאומץ על ידי ההורים של קליי ועובר לגור עם קליי, שמחשיב אותו לאחיו.
נפטר מסיבוך מחלת איידס בסוף עונה 4.
ברייס ווקר (ג'סטין פרנטיס) (עונות 1–3, אורח בעונה 4) – חבר טוב של ג'סטין, ספורטאי מקובל ועשיר.
הוא הקפטן של נבחרת הפוטבול והבייסבול.
ברייס מתגלה בסדרה כשחצן, ואכזרי.
אנס את ג'סיקה במסיבה, ואת האנה בג'קוזי.
לוקח חלק גדול בקלטות של האנה.
עוזב את ליברטי לאחר נשף האביב ועובר לתיכון הילקרסט, שם חווה ביריונות עקב עברו ומנסה לשנות את דרכיו אך לשווא.
עוד מתגלה כי יש לו סכסוך עם אביו ומשפחתו מפורקת.
הוא נרצח בין עונות 2 ו-3; זהותו של הרוצח ומניעיו הם הקונפליקט העיקרי של העונה השלישית.
אלכס סטנדל (מיילס הייזר) – היה בעבר חבר טוב של האנה ובן זוגה של ג'סיקה עד שנפרדו, כיוון שפרסם רשימה בה השפיל את ג'סיקה, והאנה.
הוא בסופו של דבר הופך להיות חבר עם הקהל "פופולרי" בבית הספר.
לוקח חלק בקלטות ולקראת סוף העונה הראשונה מנסה להתאבד באמצעות ירייה בראש.
בעונה השנייה מתגלה שהוא שרד את הירייה, אך הכדור הותיר אותו נכה ברגלו וזכרונותיו מהחודש שקדם לניסיון ההתאבדות שלו נמחקו (בין היתר הקלטות של האנה).
בעונה השלישית מתגלה, שהוא רוצחו של ברייס.
בעונה הרביעית יוצא מהארון כביסקסואל, הוא יוצא עם וינסטון לכמה פרקים ולאחר מכן יוצא עם צ'ארלי והם נבחרים כמלכי הנשף.
זאק דמפסי (רוס באטלר) – ספורטאי מצטיין, טוב לב אך גם פחדן.
חבר קרוב של ג'סטין וברייס.
בעונה השנייה מתגלה כי ניהל עם האנה רומן בקיץ שלפני מותה.
בעונה השלישית מתמנה לקפטן נבחרת הפוטבול במקומו של ברייס, אולם במהלך משחק "השיבה הבייתה" ברייס שובר את רגלו בקטטה ומסיים את קריית הפוטבול שלו עקב סכסוך ביניהם על קלואי.
בתגובה זאק מכה את ברייס ופוצע אותו אנושות במזח, ולאחר מכן פוגש את קלואי.
משוכנע שהוא הרג את ברייס ומודה על הפשע במשטרה, אך משוחרר כיוון שהוא אינו הרוצח.
טיילר דאוון (דווין דרואיד) – צלם בית הספר שסובל מבריונות קשה.
כאשר מתגלה שהיה סטוקר של האנה, דמויות רבות השליכו אבנים על ביתו כנקמה (כשהם מתעלמים מחלקם בקלטות).
בעונה השנייה מתדרדר מבחינה מוסרית עקב התחברותו עם סיירוס ומשחית את בית הספר.
לאחר שהוא מותקף מינית על ידי מונטי, הוא יוצא למסע הרג בנשף הסיום שנעצר הודות לקליי.
בעונה השלישית משתקם ומצבו הנפשי משתפר, ואף מודה בפומבי בכך שהוא שורד תקיפה מינית ומגיש תלונה על מונטי.
קורטני קרימסן (מישל סלין אנג) (עונות 2-1; אורחת בעונות 3–4) – חברה במועצת התלמידים.
בהתחלה נראית כילדה טובה וכחברה של האנה, אך מתגלה כאנטיפטית ואכזרית.
מנסה להסתיר את היותה לסבית.
בעונה השנייה היא יוצאת מהארון על דוכן העדים במהלך משפטה של האנה, מתוודה על מעשיה נגד האנה שהוזכרו בקלטות.
קווין פורטר (דרק לוק) (עונות 1–2; אורח בעונה 3) – יועץ בית הספר של תיכון ליברטי.
לאחר שנחשף להקלטות הוא מרגיש אשמה על שלא מילא את תפקידו כראוי ולא עזר להאנה.
מפוטר מתפקידו לאחר שהודה בעדותו במשפט שבית הספר לא עשה מספיק כדי לעזור להאנה, ועל כך שטען כי ברייס ווקר היה האנס עליו האנה דיברה.
בעונה השלישית משמש כיועץ לברייס לתקופה קצרה, ומחפה במהלך החקירה המשטרתית על קליי בעת שהמשטרה מנסה להפליל אותו.
מונטגומרי (מונטי) דה לה קרוז (טימותי גראנדרוס) – בריון אכזרי ותלמיד בבית הספר.
בעונה השנייה הוא מאיים בסתר על אנשים המעידים במשפט של האנה.
בסוף העונה השנייה תוקף פיזית ומינית את טיילר.
בעונה השלישית הוא מתחבר עם נער עשיר בשם וינסטון מהתיכון של ברייס, ומתגלה כי הוא הומו בארון המתכחש לנטייתו המינית.
נכנס לכלא עקב תלונה שהגיש עליו טיילר בעוון תקיפה מינית, ונרצח בתא הכלא שלו.
לאחר מותו מופלל על ידי אני ברצח ברייס על מנת לכסות על אלכס.
אמורוואט אניסיה "אני" אחולה (גרייס סעיף) (עונות 3–4) – תלמידה חדשה בבית הספר בעלת עבר פלילי לא ידוע, אמה עובדת אצל משפחת ווקר כמטפלת סיעודית לסבו של ברייס, שגוסס.
מפתחת קשר רומנטי עם קליי ג'נסן, ולפני מותו, קיימה יחסי מין עם ברייס.
לאורך הסדרה היא מנסה להבין מי רצח את ברייס, עוברת על כל אחת מהדמויות מניעים ומעשים, מספרת את הסיפור, כשהיא בחדר עם סגן סטנדל.
מפלילה את מונטי ברצח על מנת להגן על אלכס.
צ'רלי סנט ג'ורג' (טיילר ברנהרדט) (עונות 3–4) – תלמיד בית הספר ושחקן פוטבול, חבר טוב של מונטגומרי אך עם טוב לב.
במהלך עונה 4 מתאהב באלכס והם יוצאים יחד ונבחרים כמלכי הנשף.
וינסטון ויליאמס (דיקאן בלאמן) (עונות 3–4) - ניהל רומן סודי עם מונטגומרי במסיבה שערך בביתו, ולאחר שנרצח עבר ל"תיכון ליברטי" כדי לגלות את האמת מאחורי המוות שלו
דייגו טורס (יאן לואיס קסטלנוס) (עונה 4) - שחקן פוטבול ב"תיכון ליברטי".
נמצא בזוגיות עם ג'סיקה וחושד בקליי וחבורתו כי ישנה אמת אחרת לגבי הרצח של ברייס.
אסטלה דה לה קרוז (אינדי נאברטה) (עונה 4) - אחותו הקטנה של מונטי, שעוברת לליברטי כדי לגלות את האמת על אחיה.
ד"ר רוברט אלמן (גארי סיניז) (עונה 4) - הפסיכולוג של קליי, שמקדיש זמן יתר על המידה למענו.
מרקוס קול (סטיבן סילבר) (עונות 1–2) – יושב ראש מועצת התלמידים.
בהתחלה נראה כטוב וחביב, אך מתגלה כאכזרי.
בעונה השנייה, הוא מושעה מבית הספר לאחר ששיקר על הדוכן במהלך המשפט ולאחר הדלפת הקלטות זמן קצר לאחר מכן.
שרי הולנד (איונה אלכסוס) (עונות 1–2) – חברה טובה לשעבר של האנה, גם משתתפת בקלטות.
אשמה בתאונת הדרכים בה נהרג ג'ף, ניסתה להסתיר את זה, אך לבסוף מסגירה את עצמה למשטרה.
מחבבת מאוד את קליי ומנסה להתחיל איתו.
בעונה השנייה עוזרת לקליי וג'סטין לחשוף את מקרי האונס בהם מעורבים ברייס ויתר הספורטאים.
ריאן שאוור (טומי דורפמן) (עונות 1–2; אורח בעונה 4) – עורך העיתון האכזרי של בית הספר, שיעשה הכל על מנת לזכות בסקופ טוב לעיתון.
פרסם שיר אינטימי של האנה בלי רשותה, ובכך בגד באמונה.
סקיי מילר (סוזי בייקון) (עונות 1–2) – חברה ותיקה של קליי.
בעונה השנייה, סקיי וקליי יוצאים במשך זמן מה לפני שהיא עוזבת בשביל "התחלה חדשה", בעקבות עוד תקרית של פגיעה עצמית היא מאובחנת בהפרעה דו־קוטבית.
ג'ף אטקינס (ברנדון לרקואנטה) (עונה 1) – תלמיד בבית הספר וחבר של קליי שעוזר לו בלימודים.
כשמבין שקליי מאוהב בהאנה מנסה לעזור לו להתחיל איתה.
מת בתאונת דרכים טרגית בעונה הראשונה.
מעורבותה של האנה בתאונה זו היא אחת מ-13 הסיבות להתאבדותה.
גארי בולן (סטיבן וובר) – מנהל בית הספר "תיכון ליברטי".
פאם ברדלי (קייקו אגנה) (עונות 1–2) – המורה לתקשורת בבית הספר "תיכון ליברטי".
בראד (הנרי זאגה) (עונה 1) – בן זוגו של טוני.
בעונה השנייה מתגלה שהם נפרדו בין העונות.
קאט (ג'ורג'יה ויגהאם) (עונה 1) – חברה ושכנתה לשעבר של האנה.
פרייה סינג (פרמינדר נגרה) (עונה 3; אורחת בעונות 2,4) – יועצת בית הספר החדשה של תיכון ליברטי.
קלואי רייס (אן וינטרס) (עונות 2–4) – בחורה חכמה ופופולרית בבית הספר, ראש קבוצת המעודדות החדשה שהיא גם בת זוגו של ברייס.
בסוף העונה השנייה מתברר שהיא בהיריון.
בהמשך מתגלה כי עברה הפלה מלאכותית.
סיירוס (ברייס קאס) (עונות 2–4) – בחור שובב, ציני, משמש כמנהיג הדחויים בבית הספר.
הוא מתיידד עם טיילר והשניים יחד יוצאים למסע נקמה נגד הבריונים.
מקנזי (צ'לסי אלדן) (עונות 2–3) – אחותו של סיירוס, נערה אמנותית ושנונה שלא מפחדת להגיד את דעתה.
בעונה 2, היא מפתחת מערכת יחסים קצרה עם טיילר, אך הוא נפרד ממנה.
פרידה זו היא הטריגר להידרדרות היחסים בין טיילר לסיירוס.
קיילב (אר ג'י בראון) (עונות 2–4) – מאמן האגרוף של טוני ומאוחר יותר בן זוגו.
סוניה סטרוהל (אליסון מילר) (עונה 2) – עורכת דין צעירה, חכמה ושאפתנית, שמגנה בהצלחה על בית הספר במהלך משפטה של האנה.
סקוט ריד (ברנדון באטלר) (עונה 2, אורח בעונה 4) – תלמיד בית הספר ושחקן בייסבול.
שונא את תדמית האנסים שמודבקת לספורטאים.
נינה ג'ונס (סמנתה לוגאן) (עונה 2) – כוכבת נבחרת האתלטיקה, מתיידדת עם ג'סיקה בעקבות תקיפה מינית שחוותה.
ג'קי (קלי אוהארה) (עונה 2) – תומכת נלהבת של קורבנות של בריונות, שנמצאת לצדה של אוליביה כל הדרך במשפט שלה.
ריק ולודימירז (בן לוסון) (עונה 2) – מאמן הבייסבול בבית הספר, שתומך ומגן על השחקנים שלו, כולל ברייס.
קייסי פורד (בקס טיילור-קלאוס) (עונה 3) – חברה ב"HO", וידידתה של ג'סיקה.
קרבה (ברנדון סקוט) (עונות 3–4) - המאמן החדש של קבוצת הפוטבול ב"תיכון ליברטי".
שריף דיאז (בניטו מרטינז) (עונות 3–4) – קצין המשטרה הראשי בתיק הרצח של ברייס.
רובי קורמן (איאן אאוסלי) (עונות 3–4) - ניצול של תקיפה מינית
פאונדרי (ריד דיימונד) (עונה 4) - דיקן המשמעת החדש של "תיכון ליברטי", שמנחיל חוקים נוקשים כלפי התלמידים.
לייני ג'נסן (איימי הארגריבס) – אמא של קליי, עורכת דין, המייצגת את בית הספר בתביעה של הוריה של האנה נגדם.
אוליביה בייקר (קייט וולש) (עונות 1–2; אורחת בעונה 3) – אמא של האנה, מחפשת רמזים שיעזרו לה להבין את החלטתה של בתה לשים קץ לחייה.
הגישה תביעה נגד בית ספרה של האנה מכיוון שלא עזר לצרכים של האנה ולא ניסה לעזור לה.
אנדי בייקר (בריאן דארסי ג'יימס) (עונות 1–2) – אבא של האנה, רוקח במקצועו.
בעונה השנייה, הוא נפרד מאשתו ועובר לגור עם האישה איתה בגד בה לתקופה קצרה בעונה 1.
ביל סטנדל (מארק פלגרינו) – אביו של אלכס, שוטר במחלקת השריף.
נורה ווקר (ברנדה סטרונג) (עונות 2–3, אורחת בעונה 4) – אימו של ברייס.
דוחפת את המשטרה לחקור את קליי לגבי הרצח של ברייס.
מאט ג'נסן (ג'וש המילטון) – אבא של קליי, פרופסור.
קרולין סטנדל (מרדית' מונרו) (עונות 2–3) – אימו של אלכס.
גרג דייוויס (ג'וזף פיליפס) – אביה של ג'סיקה, חייל בחיל האוויר.
נואלה דייוויס (אנדראה רוט) – אמה של ג'סיקה.
אמבר פולי (ג'קי גיירי) (עונות 1–2) – אימו של ג'סטין.
קארן דמפסי (סינדי צ'אונג) – אימו של זאק.
ארתורו פדילה (גארי פרז) (עונות 1 ו-3) – אביו של טוני.
טוד קרימסן (רוברט גאנט) – אחד מאבותיה של קורטני.
סטיב קרימסן (אלכס קיחאנו) – אחד מאבותיה של קורטני.
מר דאון (טום אוורט סקוט) – אביו של טיילר.
גברת דאון (מריה דיזיה) – אימו של טיילר.
בארי ווקר (ג'ייק וובר) (עונה 2; אורח בעונה 3) – אביו של ברייס.
בארי) (עונה 3) – אביה החולה של נורה וסבו של ברייס.
מייקל(ספנס מור השני) - תלמיד
סרטי יוניברסל רכשו את הזכויות לסרט של הספר ב-8 בפברואר 2011, וסלינה גומז לוהקה לתפקיד האנה בייקר.
ב-29 באוקטובר 2015, הוכרז שנטפליקס תעשה עיבוד טלוויזיוני של הספר וגומז תשמש כמפיקה בפועל.
טום מקארתי נשכר כדי לביים את שני הפרקים הראשונים.
הסדרה הופקה על ידי Anonymous Content וסרטי פרמאונט כשגומז, מקארתי, ג'וי גורמן, מייקל שוגר, סטיב גולין, מנדי טיפי וקריסטל לייבלין משמשים כמפיקים בפועל.
הצילומים לסדרה התקיימו בערים בצפון קליפורניה, ואייחו, בניצ'יה, סן רפאל, קרוקט וסבסטופול במהלך הקיץ של 2016. העונה הראשונה בת 13 הפרקים ופרק מיוחד יצא לאור בנטפליקס ב-31 במרץ 2017.
כלבי טיפוליים היו נוכחים בסט בשביל השחקנים בגלל התוכן האינטנסיבי והרגשי של הסדרה.
ב-7 במאי 2017 הוכרז כי נטפליקס חידשה את הסדרה לעונה השנייה.
פרומו קצר שוחרר בחשבונות מדיה חברתית שונים של שחקני הסדרה.
הצילומים לעונה השנייה החלו ב-12 ביוני 2017. העונה השנייה שוחררה ב-18 במאי 2018.
שנהפרסקטגוריהמועמדתוצאה2018פרסי גלובוס הזהבהשחקנית הטובה ביותר בסדרת טלוויזיה - דרמהקתרין לנגפורדפרסי NAACP Imageבימוי יוצא מן הכלל בסדרת דרמהקארל פרנקלין; עונה 1, פרק 10פרס סטלייטהשחקנית הטובה ביותר - סדרת דרמהקתרין לנגפורדסדרת הטלוויזיה הטובה ביותר - דרמה13 סיבותפרסי הסרטים והטלוויזיה של MTVסדרת הטלוויזיה הטובה ביותר13 סיבותההופעה הטובה ביותר בסדרת טלוויזיהקתרין לנגפורד
"13 סיבות לדבר על זה"
עם שחרורה של העונה הראשונה של הסדרה, נטפליקס פרסמה גם סרט טלוויזיה תיעודי במתכונת של תוכנית אירוח בשם "13 סיבות לדבר על זה" .
הסרט בן 29 הדקות, מציג את צוות ההפקה והשחקנים של הסדרה ואנשי מקצוע בתחום בריאות הנפש דנים בחוויותיהם בעבודה על הסדרה ועל התמודדות עם בעיות כבדות משקל, כמו בריונות, דיכאון ותקיפות מיניות.
המהדורה השנייה של "13 סיבות לדבר על זה" יצאה לאור עם העונה השנייה של הסדרה.
עם פרסום הסדרה ועלילותיה החלה דאגה בציבור ההורים והמחנכים שהדבר יעלה את המודעות להתאבדות בקרב בני נוער - במיוחד אצל אלה הסובלים ממחשבות אובדניות.
הצגת התכנים הרגישים שמוצגים בסדרה, כמו התאבדות בני נוער, פגיעה עצמית, אונס ובריונות עוררה ביקורת, במיוחד על תוכנו הגרפי, ובעיקר על הסצנה בה האנה מתאבדת.
מספר חוקרים ואנשי מקצוע בתחום הרפואה טוענים כי הסדרה הפרה את ההנחיות לתיאור התאבדות בתקשורת ועלולה לעורר "חיקוי" בקרב תלמידי תיכון ואנשים פגיעים.
עם זאת, חוקרים בחנו את ההשפעה שעלולה סצנה בדיונית להשפיע על מחשבות והתנהגויות אובדניות קטנה ככל הנראה לעומת השפעת גורמי סיכון פסיכולוגיים וחברתיים אחרים.
עליית הסדרה הגיעה עם 900,000–1.5 מיליון חיפושים בגוגל בארצות הברית הקשורים להתאבדות, כולל עלייה של 26% בחיפושים אחר משפטים כגון "כיצד להתאבד", עלייה של 18% ב"מתאבד", ועלייה של 9% ב"איך להרוג את עצמך."
השירות לבריאות הנפש האוסטרלי לבני 12–25, Headspace, פרסם אזהרה בסוף אפריל 2017 על התוכן הגרפי המוצג בסדרה, עקב העלייה במספר הפניות לשירות בעקבות יציאת הסדרה במדינה.
נטפילקס תייגה את הסדרה כמיועדת לבני 15 ומעלה על מנת לעמוד בתנאים של מערכת דירוג הצופים האוסטרלית.
הם ליוו את הצגתה עם אזהרות נוספות ועצות לצופים בתחילת כל פרק, והבטיחו שיכללו הפניות לייעוץ ולא ידלגו על כך בסיום אף פרק.
ואכן, בסיום כל פרק, נשמע שחקן אחר מהסדרה אומר ומזהיר שאם ישנה מצוקה נפשית כלשהי, אפשר לפנות לעזרה ולייעוץ, כולל אתר אינטרנט שהשיקה הסדרה לפניות למצוקה נפשית של בני נוער.
שימו לב: ערך זה מכיל אירועים מן השנים 1409 - 1400 לפני הספירה
1400 לפנה"ס - ארמון מינוס נהרס בשריפה.
1400 לפנה"ס - תור הזהב של העיר הכנענית אוגרית.
1400 לפנה"ס - בירת מצרים תבאי הופכת לעיר הגדולה ביותר בעולם.
1400 לפנה"ס לערך - מרכז הכוח הפוליטי והתרבותי של תושבי אזור הים האגאי עבר מכרתים ליוון.
1400 לפנה"ס לערך - הוקם שער האריות בחתושש.
1400 לפנה"ס - ארנוואנדש הראשון הופך למלך האימפריה החיתית.
שימו לב: ערך זה מכיל אירועים מן השנים 1419 - 1410 לפני הספירה
1419 לפנה"ס - פרעה אמנחותפ השני משיק קמפיין צבאי באזור צפון סוריה.
1419 לפנה"ס - הצבא המצרי מבצע מתקפה על העיר כרכמיש.
1418 לפנה"ס - הושג הסכם שלום בין מצרים לממלכת מיתני.
אמנחותפ השני, פרעה מצרים העתיקה (בשנים 1427-1401 לפנה"ס)
שימו לב: ערך זה מכיל אירועים מן השנים 1429 - 1420 לפני הספירה
1425 לפנה"ס - בעקבות מותו של תחותמס השלישי בנו אמנחותפ השני הפך לפרעה של מצרים.
1425 לפנה"ס - ארמון קנוסוס נהרס בשריפה
1422 לפנה"ס - אמנחותפ השני החל קמפיין לדיכוי התקוממות באזור הלבנט.
1420 לפנה"ס - אמנחותפ השני פותח מחדש את המחצבות של טורה.
1420 לפנה"ס - אחד התאריכים המוצעים ליציאת מצרים
1420 לפנה"ס בקירוב - כרתים נכבשה על ידי מיקנים - תחילת התקופה המיקנית
תחותמס השלישי, פרעה מצרי, של השושלת ה-18.
אמנחותפ השני, פרעה מצרי, של השושלת ה-18.
ועידת פירנצה – בין יתר נושאיה – ניסיון פתרון הסכיזמה הגדולה בין הנצרות המערבית לנצרות המזרחית, על רקע הכיבושים הטורקיים בביזנטיון (תימשך עד 1449)
(נובמבר או דצמבר) ולאד המשפד (הידוע גם בכינוי דרקולה), נסיך ולאכיה (נפטר ב-1476)
הסולטאן הממלוכי הוציא צו להגנת המיעוט הארמני בירושלים.
כריסטופר קולומבוס, יורד ים איטלקי בשירות ספרד, מגדולי מגלי הארצות בכל הדורות (נפטר ב-20 במאי 1506)
(אוגוסט) הסולטאן העות'מאני מורט השני פורש זמנית מכסו לטובת בנו מחמד השני, לאחר אבדות קשות בקרב
12 באוגוסט – 18 בספטמבר – מצור על רודוס המסתיים בכישלונם של כוחות סולטאן מצרים בניסיונם לכבוש את רודוס מידיהם של מסדר אבירי רודוס
הלוחות האיגוביים מתגלים בגוביו, איטליה
חוקרי ארצות פורטוגזים מגיעים לפתח נהרות הסנגל והגמביה; דיניש דיאש מגלה את קאפ-ור
יהודי הולנד מגורשים מן המדינה
קונסטנטינוס האחד עשר, הדספוט של מוראה פולש לדוכסות אתונה ומשעבד אותה
נילקנטה סומיאג'י, מתמטיקאי ואסטרונום הודי (נפטר ב-1544)
ר' יוסף אלבו, רב ופילוסוף מיהדות ספרד (נולד ב-1380)
ר' שמעון בן צמח דוראן, (הרשב"ץ) רב ביהדות אלג'יריה (נולד ב-1361)
יהודי קלן מגורשים מן העיר
כוחות האימפריה העות'מאנית כובשים את סמירנה (איזמיר של ימינו)
יוני: קרב ל'אקווילה – ממלכת נאפולי מביסה את כוחותיו של אלפונסו החמישי מאראגון
דמטריוס חלקונדילס, משכיל יווני (נפטר ב-1511)
אבו סעיד, מלך פרס ואפגניסטן (הוצא להורג ב-1469)
סולטאן מלזיה פרמסווארה (נולד ב-1344)
יאן ז'יז'קה, מנהיג צבאי צ'כי הוסיטי
4 בינואר – מוציו ספורצה, מנהיג צבאי באיטליה
10 במאי – גו-קאמיאמה, קיסר יפן
5 ביוני – בראצ'יו דה מונטונה, מנהיג צבאי איטלקי (בקרב ל'אקוילה)
10 ביוני – הדוכס ארנסט מאוסטריה לבית הבסבורג (נולד ב-1377)
12 באוגוסט – יונג לה, הקיסר השלישי לשושלת מינג בסין (נולד ב-1360)
31 בדצמבר – הדוכס מאקסטר, מנהיג צבאי אנגלי
בניית מבצר קסטלו אורסיני-אודסקלצ'י בעיירה ברצ'יאנו הסמוכה לרומא.
6 במרץ – קרב סינט ג'יימס, בעקבותיו הצרפתים מכירים בשלטון העצמי האנגלי.
16 ביוני – קרב אוסטי נד-לאבם בבוהמיה, ניצחון מוחץ להוסיטים, בהגנתם מפני מסע הצלב הרביעי נגדם.
7 ביולי – בקרב כירכיטיה הממלוכים כבשו את קפריסין והגלו את המלך ינוס למצרים עד שנפדה כעבור עשרה חודשים
יאן ואן אייק מצייר את הציור נישואי הזוג ארנולפיני
קוזימו דה מדיצ'י הופל לשליט הלא-רשמי של פירנצה, כשמוענק לו התואר גראן מאסטרו
ולדיסלב מורנה מוכתר להיות מלך פולין
זרע יעקב מוכתר להיות קיסר אתיופיה
הפטריארך האקומני של קונסטנטינופול פוליקרפוס השני מביזנטיון מת ומוחלף באתנודורוס מביזנטיון (עד שנת 148).
מרקיון, אבי זרם המרקיוניזם מנודה מהכנסייה.
פולמון מלאודיקיאה, סופיסט יווני (תאריך משוער; נולד ב-90)
144 קומות הוא ספר מסוגת המדע בדיוני שנכתב על ידי יו האווי.
בכדור הארץ שאחרי אסון אפוקליפטי, האנושות נאחזת בהישרדות בסילו, היא הממגורה; עיר תת־קרקעית המשתרעת על פני 144 קומות מתחת לפני השטח.
הסדרה עוקבת בתחילה אחר דמותו של הולסטון, השריף של הסילו, כשהספרים הבאים מתמקדים בדמויותיהם של ג'ולייט, ג'הנס ומארנס.
עלילה מתמשכת של הסדרה בת 9 ספרים מתמקדת במסתורין מאחורי הסילו וסודותיו על פני חמשת הספרים הראשונים בסדרה, המכונים "צמר" ושתורגמו ואוגדו כרומן "144 קומות" בהוצאת כנרת זמורה דביר.
הספרים 6 - 8 בסדרה, שטרם יצאו בעברית, נקראים "משמרת" ("shift omnibus"), מהווים פריקוול לסדרה.
ספר תשיעי, בשם "אבק" (Dust), מאחד את קווי העלילה.
הספר נכנס לרשימת מאה רבי המכר של הניו יורק טיימס.
בשנת 2021 החלו לעבוד על הפקת סדרת טלוויזיה אשר מתבססת על הספר.
הסדרה יצאה במהלך אביב 2023.
מספר מחקרים ממסגרים את הסיפור בתוך הז'אנר הדיסטופי מאחר שהסדרה כוללת כמה מהמאפיינים של ספרות מסוג זה, כלומר שלטון טוטליטרי, מרד של הדמויות הראשיות או הפרדה מתוכננת בין אזורים אנושיים למרחבי טבע פראיים.
לאחר שהאוויר בחוץ הורעל, האנושות עברה לגור במעין קפסולות מתכתיות תת-קרקעיות.
חלקו הראשון של הספר עוסק ב"הולסטון", השריף של אחת מאותן קפסולות, המכונות "ממגורות".
שלוש שנים לפני תחילת העלילה, אשתו יצאה לניקוי לאחר שגילתה חלק מהסודות שהמחלקה הטכנולוגית מסתירה מעיני התושבים.
היא ניסתה למצוא מידע בגיבוי על קורות הממגורה לפני המרד ומה שגילתה גרם לה לדרוש לצאת החוצה.
החוק של ה"ממגורה" הוא שאזרח המבקש לצאת "בקשתו נענית" והוא נשלח לניקוי.
העלילה מתחילה ממחקר דומה שהולסטון מבצע, במטרה להמשיך את דרכה של אשתו.
לאחר שהולסטון מת בעקבות יציאתו בהתנדבות החוצה בפעולת "ניקוי", העלילה מתפתחת בכיוון אחר.
ראש העיר, ג'אנס, וסגנו של הולסטון, מארנס, יוצאים למסע ברחבי אותה ממגורה לקמפיין בחירות של ג'אנס וכן כדי למצוא מחליף להולסטון.
ג'אנס ומארנס מוצאים בעובדת במחלקה המכנית ששמה ג'ולייט, מועמדת מתאימה לרשת את הולסטון.
ג'ולייט מתנה את הסכמתה לקבלת התפקיד בפעולת תחזוקה מונעת של הגנרטור אשר תגרור האפלה של כשבוע.
מארנס וג'אנס עולים למשכנם בקומה העליונה ובדרכם מעלה עוצרים במחלקה הטכנולוגית שבקומה ה-34 ומתעמתים עם המנהל שלה, ברנרד.
ביציאתם מהמחלקה ברנרד נותן להם מימיות להמשך הדרך, אבל מרעיל את המימייה של מארנס.
ג'אנס ומארנס ממשיכים בעלייה, אבל ג'אנס, ששתתה מהמימייה של מארנס, מתה.
לאחר שנודע לג'ולייט על מותה של ג'אנס, היא מסכימה לקבל על עצמה את תפקיד השריף, כדי לסייע לממגורה להתמודד בתקופה זו.
ברנרד, מתוקף תפקידו כראש מחלקת טכנולוגיה, מחליף את ג'אנס כראש העיר ומארנס נכנס לדיכאון עקב רגשות אשם, והוא מתאבד ומוחלף על ידי פיטר בילינגס.
ג'ולייט מנסה להבין את אופיו של הולסטון וממשיכה חקירות ישנות שלו.
לאחר זמן מה, מארנס מתאבד בדירתו.
בנוסף, גם חבר קרוב של ג'ולייט נמצא מת, באופן הנראה כהתאבדות לאחר התפרצות של ג'ולייט אל המחלקה הטכנולוגית לאחר שזימן אותה בעקבות מידע שמצא במחשבו של הולסטון.
ג'ולייט נעצרת בעקבות ההתפרצות למחלקה הטכנולוגית ומקבלת הזדמנות לחנינה בתנאי שתוותר על תפקיד השריף.
לאחר שחזרה אל תפקידה, המחלקה הטכנולוגית מגלה עדויות כי ג'ולייט נחשפה אל הסודות ושולחת אותה לניקוי.
אנשי המחלקה המכנית, ממנה באה ג'ולייט, שומעים את הבשורה ומכינים עבורה חליפת הגנה מיוחדת שלא תיכשל כמו קודמותיה.
ג'ולייט יוצאת אל האוויר כמתוכנן, אבל לא מתה, אלא יוצאת מטווח הראיה של אנשי הממגורה שציפו לראותה מתה.
ברנרד מרים את הטלפון מפוחד ומתקשר ל"ממגורה 1".
בינתיים ג'ולייט מגיעה ל"ממגורה 17".
בתחילה, ג'ולייט משוכנעת שהיא לבד שם, אך בהמשך היא פוגשת אדם בשם ג'ימי, ואותו היא מכנה סולו, מכיוון שהיה לבד במשך הרבה שנים בממגורה הריקה וההרוסה.
באותו הזמן ב"ממגורה 18", ממנה באה ג'ולייט, מתחיל מרד.
אנשי המחלקה המכנית, בראשות נוקס, חוברים לאנשי מחלקת האספקה ותוקפים את מחלקת הטכנולוגיה.
ברנרד, מוצא איש צעיר בשם לוקאס, שלו ולג'ולייט היו יחסים קרובים, טרם עזבה, ומחליט למנות אותו ליורשו כראש מחלקת טכנולוגיה.
הוא מכריח אותו לשבת בחדר ריק וללמוד אודות ההיסטוריה של הממגורה, וכיצד לתפעל אותה.
כאשר המתקפה מתחילה לוקאס מתחבא.
נוקס, ועוד רבים אחרים נהרגים במתקפה.
גם למחלקת הטכנולוגיה יש הרוגים רבים.
התוקפים נסוגים ומתחבאים בתוך המחלקה המכנית, כאשר במקומו של נוקס עולה ווקר, מנהיג חדש.
ב"ממגורה 17", סולו וג'ולייט מגלים שהקומות התחתונות מוצפות בשמן, בדלק ובמים.
סולו וג'ולייט מכינים חליפת הגנה מיוחדת עבור ג'ולייט, שיורדת במטרה לשחרר את ה"סתימה".
היא לא מצליחה, וכמעט מתה בניסיונה לעלות בחזרה מעלה.
כשהיא מגיעה לקומות היבשות, היא מוצאת את סולו שוכב ומדמם, והיא מגלה שחפציהם נגנבו.
סולו אומר לה שהם לא לבד, ומאבד את הכרתו.
המרד ב"ממגורה 18", כמעט ומגיע לקיצו, כאשר ווקר ושירלי, אחת הנשים של המחלקה, מצליחים ליצור קשר עם ג'ולייט ב"ממגורה 17".
ברנרד, שמגלה שללוקאס יש עדיין רגשות לג'ולייט, מחליט להוציא אותו אל האוויר.
ג'ולייט מצליחה להעיר את סולו ויחד, הם מוצאים קבוצת ילדים, שכמו סולו, חיים ממה שהם מוצאים ברחבי הממגורה.
חבורת הילדים מורכבת מנער, נערה, שני ילדים קטנים, ילדה אחת קטנה ותינוקת בשם אליס.
ג'ולייט ששמעה את ווקר ושירלי, משוכנעת שברצונה לחזור לממגורה 18, מתחילה לבנות חליפה.
ג'ולייט נפרדת מהילדים ומסולו, שמחליט לחזור לשם ג'ימי, ויוצאת אל האוויר מוגנת בחליפה.
היא מגיעה אל פתח הממגורה שלה, וכאשר הדלתות נפתחות, היא רואה אדם, שהיא משוכנעת בהיותו לוקאס.
היא מחבקת אותו ומנסה להגן עליו מאש שמחטאת אותו, טרם היציאה לאוויר, אבל הוא נשרף למוות, כאשר הלהבות דועכות, רואה ג'ולייט שאדם הוא אינו לוקאס, אלא ברנרד, והיא מאבדת את הכרתה.
ג'ולייט מתעוררת כשלצידה נמצאים: פיטר, שירלי, לוקאס ועוד אנשים.
מסבירים לה שברנרד, אמר ללוקאס שהרג בן אדם, לוקאס אמר לפיטר מה ששמע, ופיטר אמר לו שהאקדח היחיד בממגורה נמצא אצל ברנרד.
וכך הם מוצאים הוכחה לעבירת הרצח שביצע, ולאחר הצגת העבירה, באופן דמוקרטי, ברנרד מחליף את מקומו של לוקאס כ"מנקה".
ג'ולייט נבחרת לתפקיד ראש העיר ומחליטה לספר את האמת לתושבים, בין אם שאר האנשים ירצו בכך או לא.
בסופו של הספר מופיע אפילוג, בו מתואר סולו, יחד עם הילדה אליס המתרוצצת במדרגות, בעודה סופרת את הקומות.
ואז היא נופלת, למרות זאת היא קמה ואומרת שהכל יהיה בסדר.
סולו מחייך ואומר שג'ולייט תשמח לדעת.
ככל הנראה הם שמרו על קשר.
ג'ולייט - המחליפה של הולסטון, אמיצה וסקרנית, מבצעת את תפקידה על הצד הטוב ביותר, עד שמעלילים עליה רצח של חבר טוב שלה והיא נשלחת ל"ניקוי".
היא מגיעה לממגורה אחרת, ופוגשת שם את סולו.
היא חוזרת לממגורה שלה ונבחרת להיות ראש עיר.
לוקאס - מרבה לשבת בקפיטריה ולצפות בכוכבים מבעד למצלמות שמצלמות את העולם שבחוץ.
עובד במחלקת טכנולוגיה ונבחר על ידי ברנרד להיות מחליפו.
הוא לומד על התפקיד עד שברנרד מגלה שיש לו רגשות כלפי ג'ולייט והוא שולח אותו ל"ניקוי".
אליו, הוא לא יוצא, עקב התגלית על ברנרד.
ברנרד - ראש מחלקת טכנולוגיה.
גורם למותה של ג'אנס בכך שמרעיל את מימיו של מארנס.
לבסוף נשלח לניקוי לאחר שמתגלה כי רצח בן אדם.
הולסטון - השריף של הממגורה, מתנדב לצאת אל האוויר הרעיל כדי להמשיך את אשתו.
ג'אנס - ראש העיר של הממגורה, מתה כיוון ששתתה מהמים הרעילים שהיו במימייה של מארנס.
מארנס - סגנו של הולסטון, מתאבד מרגשות אשם, לאחר שג'אנס מתה משתיית המים הרעילים שבמימייתו.
סולו (ג'ימי) - ג'ולייט פוגשת אותו בממגורה 17. הוא טוען שהוא נמצא שם לבד מאז היותו נער.
הוא למד לשרוד ממה שיש לו וממה שמציעה הממגורה ההרוסה.
בנריק - נער שנמצא בממגורה 17. חי עם אחיו ואחיותיו בממגורה, כמו סולו, למד לשרוד ממה שיש לו.
נוקס - ראש המחלקה המכנית.
שירלי - חברה טובה של ג'ולייט, במהלך המרד בעלה נהרג, והיא נשארת לעזור לווקר להנהיג את המורדים
ווקר - אחד מאנשי המחלקה המכנית, לאחר מותו של נוקס במרד, ווקר מחליף אותו.
ווקר משתגע בשהותו בבונקר המאולתר שעשו מהמחלקה המכנית במרד.
הוא נעזר בשירלי ליצור קשר עם ג'ולייט.
פיטר - פיטר הוא איש מחלקת הטכנולוגיה, חכם ומחושב.
עם התפטרותו של מארנס, פיטר הוא המחליף.
בסוף הספר, הוא מלווה את לוקאס למותו, אבל אז מגלה שברנרד הוא רוצח, והוא עוזר ללוקאס להפילו.
מחלקת טכנולוגיה - המחלקה השולטת בממגורה; במקרה של מחסור בראש עיר - הם המחליפים.
הם היחידים בממגורה שיודעים את האמת בנוגע לממגורות.
בספר, המחלקה מונהגת על ידי ברנרד.
כל אנשי המחלקה הם אנשים חכמים.
אחד מחבריה של ג'ולייט נשלח למחלקה הזו מכיוון שהיה חכם, ומחלקת טכנולוגיה הייתה זקוקה לו.
הוא חוסל על ידי המחלקה עצמה, כיוון שחקר יותר מדי.
המחלקה הטכנולוגית נמצאת בקומה 34, בחלק העליון של הממגורה.
בין אנשי מחלקת טכנולוגיה: ברנרד, לוקאס, פיטר, ועוד.
המחלקה המכנית - המחלקה המכנית שוכנת בקומות הכי תחתונות בממגורה.
המחלקה שולטת באספקת החשמל והאנרגיה לשאר הממגורה.
בספר, ישנם מספר מנהיגים למחלקה.
בתחילה, נוקס מנהיג את המחלקה, לאחר מותו, במהלך המרד, מחליף אותו ווקר, שנעזר בשירלי.
בין אנשי המחלקה המכנית: נוקס, ווקר, ג'ולייט, מארק, שירלי ועוד.
מחלקת האספקה - המחלקה שוכנת במרכז הממגורה וכפי שמרמז שמה, אחראית על אספקת ציוד לשאר אנשי הממגורה.
כאשר אנשי המחלקה המכנית פותחים במרד בממגורה 18, נוקס משכנע את מחלקת האספקה להצטרף למרד, ושם יחד עם נוקס, נופלת גם מנהיגת מחלקת האספקה.
ממגורה - (באנגלית - silo) היא כלי לאחסון חומרים בתפזורת, המשמש בעיקר לחקלאות.
בספר, משמעות המושג היא: מעין קפסולה בה גרים בני האדם מתחת לאדמה.
בתרשימים המופעים בסיפור ישנן כ-50 ממגורות.
הממגורות המרכזיות בעלילה הן ממגורה 18 וממגורה 17. ממגורה 18 היא הבית של רוב הדמויות: לוקאס, ברנרד, ג'ולייט ועוד.
ממגורה 17 היא הבית של סולו (ג'ימי) ושל בנריק ואחיו.
לאחר שג'ולייט נעלמת משדה הראייה של המצלמות בניקוי שלה, ברנרד מתקשר לממגורה 1.
ניקוי - ניקוי הוא שליחתו של אדם אל האוויר הרעיל שמחוץ לממגורה.
הפעולה נקראת ניקוי כיוון שהאדם היוצא מחויב, טרם גופו נכנע לרעלים שבאוויר, לנקות את המצלמות המחוברות לגג, ודרכן רואים אנשי הממגורה את העולם בחוץ.
לאחר כל ניקוי ישנה מעין עלייה לרגל לקומות העליונות, לחגוג את המראה הברור והטוב שנשקף מן המסכים.
בספר מתוארים ארבעה מקרי ניקוי עיקריים:
הניקוי של אשתו של הולסטון - נגזר עליה עונש ניקוי מכיוון שחקרה יותר מדי.
הניקוי של הולסטון - הולסטון מתנדב לצאת לניקוי כדי להמשיך את אשתו ולראות אם יש חיים בחוץ.
הניקוי של ג'ולייט - ג'ולייט יוצאת לניקוי לאחר שהואשמה ברצח.
אבל לא מתה, ומגיעה לממגורה 17.
הניקוי של ברנרד - הניקוי האחרון המופיע בספר.
כאשר ג'ולייט חוזרת מממגורה 17. היא פוגשת בפתח ממגורה 18 אדם שהיא משוכנעת שהוא לוקאס.
אותו אדם, נשרף למוות ביציאה מן הממגורה.
אחר כך, כשהיא מתעוררת בתוך הממגורה, אומרים לה שהיה זה ברנרד.
הספר, 144 קומות, הוא אוגדן של חמשת הספרים הראשונים בסדרת ספרים בת תשעה ספרים "Silo".
'הספר הראשון - '"Wool", חלקו הראשון של הספר, עוסק בהולסטון, השריף של ממגורה 18, ואשתו שמוצאים את מותם רק כי חלמו, כי היו סקרנים, כי רצו לדעת.
הספר באנגלית (שיצא בנפרד) התפרסם ביולי 2011.
הספר השני - '"Wool: Proper Gauge" - חלקו השני של הספר, עוסק במערכת היחסים של ג'אנס, ראש העיר ומארנס, סגן השריף.
הספר (בנפרד) בשפת המקור, יצא בנובמבר 2011.
הספרים 3 - 5: עלילת שלושת הספרים הללו מאוד דומה.
ג'ולייט חוקרת את מסתורי הממגורות, בעוד לוקאס לומד לתפקיד ראש מחלקת טכנולוגיה.
העלילה מאוד דומה ומתמשכת, עד לסוף הספר החמישי, בו נחשפים סודות הממגורות, וג'ולייט נבחרת להיות ראש העיר של ממגורה 18.
הספרים השלישי והרביעי יצאו בדצמבר 2011 והחמישי התפרסם בינואר 2012.
הספר השלישי - '"Wool: Casting Off" (דצמבר 2011)
הספר החמישי - '"Wool: The Stranded" (ינואר 2012)
גם בספר 144 קומות שמאגד את כל הספרים האלו, ישנה הפרדה בין כל אחד מחמשת החלקים.
הספרים 6 - 8 בסדרה, שטרם יצאו בעברית, נקראים "משמרת" ("shift omnibus"), מהווים פריקוול לסדרה ובהם מסופר מנקודת מבטם של דונלד קין, חבר קונגרס צעיר וטרוי, ראש סילו.
מאז פרסומו הראשוני, נעשו ניסיונות מרובים להתאים את סדרת הספרים לסרט או לסדרת טלוויזיה.
זכויות הסרט לסיפור נמכרו במאי 2012 לפוקס המאה העשרים והבמאים רידלי סקוט וסטיב זאיליאן נשקלו כמפיקים לסרט.
הפרויקט מעולם לא יצא לפועל עקב רכישת פוקס על ידי דיסני.
ביולי 2018, רשת AMC הודיעה כי לטויה מורגן יעבד את הספרים כסדרה.
הסדרה הועברה מאוחר יותר ל-Apple TV+.
במאי 2021 נשלחו הודעות לעיתונות לפיהן גרהם יוסט יכתוב את הסדרה, מורטן טילדום ישמש כבמאי ורבקה פרגוסון תככב ותשמש כמפיקה בפועל.
האווי, רמי אובושון, נינה ג'ק ואינגריד אסקיידה משמשים גם כמפיקים בפועל.
באוגוסט 2021, טים רובינס הצטרף לצוות השחקנים לגלם את ברנרד.
הצילומים התרחשו בהודסדון, הרטפורדשייר ב בסוף 2021 עד אביב 2022. הסדרה שוחררה לצפייה בשרתי Apple TV+ ב-5 במאי 2023.
ביולי 2013, הוכרז כי הוצאת הקומיקס החדשה של אמזון, Jet City Comics, תוציא עיבוד קומיקס לסדרה.
ג'ימי פלמיוטי וג'סטין גריי יעבדו את הסיפור וג'ימי ברוקסטון ייצור את האיורים.
ב-9 ביולי 2013, האווי פרסם תצוגה מקדימה של עטיפת הקומיקס בבלוג שלו.
הרומן הגרפי פורסם באוגוסט 2014.
שימו לב: ערך זה מכיל אירועים מן השנים 1439 - 1430 לפני הספירה
1438 לפנה"ס - המלך תחותמס השלישי החל את מסעו הארבע-עשרה לארץ ישראל ולסוריה.
1437 לפנה"ס - אריכטונוס מלך אתונה העתיקה נפטר.
1437 לפנה"ס - צבאותיו של תחותמס השלישי מביסים את הצבא של ממלכת מיתאני באזור קדש.
1437 לפנה"ס - לאחר עשרים שנות מלחמה אזור סוריה נכבש ברובו על ידי מצרים.
1435 לפנה"ס - תחותמס השלישי משיק מתקפה על ממלכת כוש.
1430 לפנה"ס - תודחליאש הראשון הופך למלך החיתים.
שימו לב: ערך זה מכיל אירועים מן השנים 1449 - 1440 לפני הספירה
1447 לפנה"ס - המלך תחותמס השלישי החל את הקמפיין השמיני שלו באזור צפון סוריה.
1447 לפנה"ס - המלך באראטארנה הופך למלך ממלכת מיתאני.
1447 לפנה"ס - הצבא המצרי מביס את צבאותיו של מלך ממלכת מיתאני באזור הפרת.
1446 לפנה"ס - צבאותיו של תחותמס השלישי מדכאים התקוממות באזור סוריה.
1445 לפנה"ס - צבאותיו של תחותמס השלישי נלחמים בכוחות ממלכת מתיאני בחלב.
1444 לפנה"ס - תחותמס השלישי החל את הקמפיין העשירי שלו באזור הלבנט.
1440 לפנה"ס - המלך קדמוס מייסד את העיר תבאי.
שימו לב: ערך זה מכיל אירועים מן השנים 1459 - 1450 לפני הספירה
1458 לפנה"ס - המלכה חתשפסות נפטרה.
1457 לפנה"ס - תחותמס השלישי מוביל את ההתרחבות הטריטוריאלית הגדולה ביותר של האימפריה המצרית מזרחה עד הפרת.
1457 לפנה"ס - הצבא המצרי כובש את עזה.
בנוסף, לאחר מצור של שבעה חודשים הצבא המצרי כובש גם את העיר מגידו.
1456 לפנה"ס - קרב מגידו מונצח במקדש אמון בכרנך.
1451 לפנה"ס - תחותמס השלישי החל קמפיין צבאי באזור רצועת החוף של ארץ ישראל אשר במסגרתו כבשו צבאותיו את כל הנמלים הפיניקים.
1450 לפנה"ס - המיקנים כובשים את אזורי החוף לאורך הים האגאי.
1450 לפנה"ס - המיקנים הקימו את עיר המסחר מילטוס.
חתשפסות, פרעונית מצרית של השושלת ה-18.
143 (במשלב דיבורי: I Love You; בעברית: "אני אוהב/ת אותך") הוא אלבום האולפן השביעי של הזמרת-יוצרת קייטי פרי.
האלבום יצא לאור ב-20 בספטמבר 2024, על ידי חברת התקליטים קפיטול רקורדס.
צאת האלבום יתקיים במקביל להופעתה בפסטיבל רוק בריו.
פרי עבדה עם מפיקים שונים על האלבום, בין היתר עם בהפקת ד"ר לוק, וואן אוליבר, אהרון ג'וזף ורוקו דיד איט אגיין!.
פרי תיארה את 143 כאלבום ריקודים מלא בשמחה, אהבה ואור.
באוגוסט 2023, במהלך ראיון לתוכנית "בוקר טוב אמריקה", אישרה פרי כי היא עובדת על אלבום חדש שקשור ל"מקום של אהבה".
בפברואר 2024, התארחה פרי בתוכנית האירוח "" של ג'ימי קימל, והודיעה על פרישתה מתוכנית המציאות כשופטת ב"אמריקן איידול" לאחר סיום העונה ה-12, מתוך רצונה "לפרוש ולהרגיש את הדופק לפי הקצב שלי".
חודשיים לאחר מכן, ציינה פרי ל"אקסס הוליווד" כי היא עדיין לא יצרה תקליט ממקום של הרגשה ושמחה.
ביוני, דיווח מגזין "רולינג סטון" כי פרי "התחברה מחדש" עם מפיקים מוזיקליים שונים שעבדו איתה בעבר, שכוללים את מקס מרטין, סטארגייט וד"ר לוק.
ב-10 ביולי, במהלך שידור חי במדיה החברתית שלה תיארה פרי את 143 כאלבום דאנס, וציינה: "דיברתי על [ליצור] שני אלבומים בשמונה השנים האחרונות שיהיו אלבום דאנס ואלבום אקוסטי.
עדיין אני לא התחלתי ליצור את האלבום האקוסטי.
ובכן, אני לא מפסיקה לכתוב.
אך לבסוף יצרתי את אלבום הדאנס, האלבום שתמיד רציתי ליצור התקליט הזה הוא סופר אנרגיה, זה עתה ערכנו מסיבת ריקודים משפחתי עם אחד מהשירים, והוא פשוט מלא בשמחה ואהבה, ויש בו כל כך הרבה אור".
במהלך ראיון עם זאין לואו, ציינה פרי ששם האלבום נקרא על "מספר המלאך" שלה: "זה הסמל שלי, זה הסימן שלי.
כמה שנים קודם לכן, עברנו תקופה שקצת התערערה רפואית במשפחתי, וזה היה קצת מפחיד, והתחלתי לראות 143 דרכים שונים.
אני מאמינה שהמלאכים שלי, המדריכים שלי, אמרו 'אנו אוהבים אותך, אנחנו עומדים להגן עלייך'.
פרי גם אמרה לו שהאלבום הוא "מסיבת ריקודים ושכולם מוזמנים אליה."
ב-10 ביולי, חשפה פרי את עטיפת האלבום, שמו ותאריך ויציאתו של 143. האלבום יכלול שיתופי פעולה של "ג'ימי ג'ימי", "נירבנה" בהשתתפות 21 סבאג' ו-"I'm His He's Mine" בהשתתפות דואצ'י.
במהלך הראיון של פרי עם לואו, היא השמיעה שני קטעי רצועות קצרים מ-143: "Lifetime" ו-"Gorgeous".
האלבום צפוי לצאת בפורמטים תקליטור ויניל סגול, ויניל כסף וקלטת שמע.
הסינגל המוביל, "Woman's World", יצא לאור ב-11 ביולי 2024. השיר והקליפ שלו זכו לביקורות מעורבות עד שליליות מצד מבקרים ומשתמשי מדיה חברתית; רבים מחו על שיתוף הפעולה של פרי עם ד"ר לוק, שהואשם בהטרדה מינית על ידי הזמרת האמריקאית קשה.
ב-4 בספטמבר של אותה השנה, פרי התראיינה לפודקאסט "Call Her Daddy" ושוחחה על המעורבות השנויה במחלוקת של ד"ר לוק באלבום.
פרי ציינה כי ד"ר לוק הוא אחד מהמשתתפים הרבים באלבום, אך הדגישה כי האלבום נוצר מנקודת המבט האישית שלה וחוויותיה.
עיתונאים חשבו שהשיווק של הסינגל והאלבום - שאמור לסמן את ה"קאמבק" של פרי - היה בטעם רע, וצפו הצלחה מופחתת ל-143, בדומה ל-Witness (2017) ו-''Smile (2020).
בספטמבר 2024, פרי קיבלה את פרס החלוציות בטקס פרסי הווידאו קליפים של MTV ונתנה נאום נחרץ בו היא קראה למתנגדיה "לצאת החוצה" וטענה שאין "טעויות של עשור שלם".
פרי הדגישה את החשיבות של להיות נאמן לעצמך ולאמנות שלך, במיוחד לנוכח הלחצים הרבים בתעשיית המוזיקה, וציינה את הצורך להתרחק מרשתות חברתיות ולשמור על הבריאות הנפשית.
הנאום הגיע לאחר הופעה שבה פרי ביצעה מחרוזת של להיטים גדולים שלה לצד שירים מהאלבום.
במהלך ההופעה הצטרפה פרי לאורחת מיוחדת, Doechii, וביצעה שירים כמו "E.T.", "California Gurls" ו-"I Kissed a Girl", לצד שירים כמו "Lifetimes" ו-"I'm His, He's Mine".
ב-13 בספטמבר, הוציאה את הסינגל "I'm His, He's Mine" בהשתתפות דואצ'י שתואר כשיר המשלב את הכוח של פרי עם הביטחון של דואצ'י, כשהן משחקות בתפקידים של נשים שמביאות כוח וסגנון לכל סיטואציה.
האלבום הגיע למקום השישי במצעד בילבורד 200 והרוויח 48,000 יחידות שקולות לאלבום בשבוע הראשון לצאתו.
+ תאריכי יציאות לאור ופורמטים עבור 143אזורתאריך יציאהפורמט (ים)חברת תקליטיםמקורכלל העולם20 בספטמבר 2024תקליט • תקליטור • קלטת שמע • סטרימינג • הורדה דיגיטליתקפיטול רקורדס
יש היסטוריונים הרואים בשנה זו את תחילת העת החדשה, כיוון שהמעוז האחרון של האימפריה הנוצרית המזרחית נכבש על ידי האסלאם ובכך לא נותרו לנוצרים ישויות מדיניות יותר באסיה.
הסיבה השנייה היא סיום מלחמת מאה השנים בין אנגליה לצרפת, תוצאות המלחמה הקטינו את שטחה של אנגליה מחד, אך סיום המלחמה אפשר את פיתוחה המהיר של ארץ זו.
4 באפריל – נפתחת אוניברסיטת בזל בשווייץ
4 במאי – ספינות פורטוגליות בראשות דיוגו גומש מגיעים לחצי האי קאפ-ור (הכף הירוק) בסנגל של ימינו, המקום המערבי ביותר ביבשת אפריקה
30 בדצמבר – קרב וייקפילד במלחמות השושנים באנגליה
התחייה ההרמטיציסטית - בהובלת לאונדרדו דה פיסטויה, קוזימו דה מדיצ'י ומרסיליו פיצ'ינו
יהודה אברבנאל – רב, פילוסוף יהודי, הוגה דעות ומשורר (נפטר ב-1530 לערך)
יוצא לאור פירוש רש"י על התורה - הספר העברי המודפס הראשון.
כלב הביגל ממשפחת ההאונדים נראה לראשונה
פרנסיסקו פיזרו - כובש אימפריית האינקה (נפטר ב-1541)
פיקו דלה מירנדולה מנסח ומפרסם 900 גופי תורה שחלקם שואבים מתורת הקבלה, ובפרט מהביאור לתורה של ר' מנחם רקנאטי.
טיזוק, השליט האצטקי של טנוצ'טיטלאן מת מהרעלה.
מתיאש הוניאדי מארגן את יחידת ההוסרים ראשונה.
סיגיזמונד, הארכידוכס של טיירול, מנפיק את מטבע הכסף הגדול הראשון של אירופה, הגוּלדנגרוֹשן.
קולין קמפבל, הרוזן השלישי של ארגיל (תאריך מקורב; נפטר ב-1535)
אריסטוטל פיורבנטי, ארכיטקט ומהנדס איטלקי (תאריך מקורב; נולד בסביבות 1415)
טיזוק, השליט האצטקי של טנוצ'טיטלן (הורעל)
ראו ג'ודהה מייסד את ג'ודפור בהודו
תחילת שלטונו של מחמוד שאה כסולטאן גוג'ראט (עד 1511).
מתחילה תקופת שגשוג והתפשטות של הסולטנות
סרביה הופכת לחלק מן האימפריה העות'מאנית
מדע ומחקר: פרה מאורו מצייר את מפתו המפורסמת
דוכס מילאנו פרנצ'סקו ספורצה שולח איגרת לקיסר אתיופיה זרע יעקב, בה הוא מבקש מהקיסר לשלוח לו כתבים שהותיר אחריו המלך שלמה, אם אלה קיימים, על מנת שיתרגמם ללטינית (המכתב לא נענה)
אמנות, ארכיטקטורה: תחילת בניית ארמון טופקאפי באיסטנבול
אנדראה מנטניה מקבל את הצעת פטרוניו ממשפחת גונצגה ונשאר בעיר מנטובה (עד למותו בשנת ב-1506)
25 בינואר - פאול הופהיימר, מלחין אוסטרי (מת ב-1537)
(משוער) לורנצו די קרדי, אמן (נפטר ב-1537)
24 בספטמבר - אריק מפומרניה, מלך איחוד קאלמאר (נולד ב-1382)
30 באוקטובר - ג'אן פרנצ'סקו פוג'ו בראצ'וליני, איש דעת איטלקי
4 בדצמבר - אדולף השמיני מהולשטיין, דוכס יוטלנד (נולד ב-1401).
מותו ללא צאצאים מותיר את הדוכסות ללא מנהיג מוסכם
אוקטובר – "ההתקוממות הגדולה על נהר האוגרה" – נסיכות מוסקבה תחת הנהגתו של איוואן השלישי נפטרת סופית משליטתה של הורדת הזהב
לודוביקו ספורצה הופך לדוכס מילאנו (שולט עד 1499)
בסיועו של המתווך לואי האחד עשר, מלך צרפת, מוכרז שלום בין לורנצו דה מדיצ'י והאפיפיור סיקסטוס הרביעי
מגפה מפילה חללים רבים בליסבון
מונומוטפה (כיום זימבבווה): מלך מונומוטפה מוטפה נפטר ובנו ניאהומה יורש את כס המלוכה (שלט עד 1490)
משה באסולה, רב ומקובל, בפיזארו (כיום באיטליה) (נפטר ב-1560)
(ככל הנראה) – יוהאן גאורג פאוסט, דמות אגדית, אלכמיסט גרמני אשר היווה ככל הנראה השראה לאגדת פאוסט ול"פאוסט" של יוהאן וולפגנג פון גתה
יוסף קולון (המהרי"ק), בפדובה (נולד ב-1420 לערך)
שימו לב: ערך זה מכיל אירועים מן השנים 1469 - 1460 לפני הספירה
1466 לפנה"ס - החלה הקמת מקדש חתשפסות בדיר אל-בארי.
1465 לפנה"ס - קרב במגידו בו מביסים המצרים את הכנענים.
1460 לפנה"ס - הכשים כובשים את בבל ומייסדים את השושלת הכשית שתימשך 576 שנים.
חנתיליש הראשון, זידנתש הראשון, אמונש - מלכי החתים
אנריקה נסיר, נור-אילי - מלכי אשור
שימו לב: ערך זה מכיל אירועים מן השנים 1479 - 1470 לפני הספירה
1479 לפנה"ס - תחותמס השלישי הופך לפרעה השישי של השושלת ה-18 של מצרים.
1476 לפנה"ס - יציאת מצרים (לפי סדר עולם רבה).
1473 לפנה"ס - בהיותה יורשת העצר, חתשפסות, אלמנתו של תחותמס השני, מוכתרת כשליטה הראשונה של מצרים.
תחותמס השני, פרעה מצרי, של השושלת ה-18.
שימו לב: ערך זה מכיל אירועים מן השנים 1489 - 1480 לפני הספירה
1487 לפנה"ס - מלך אתונה העתיקה אמפיקטיון נפטר לאחר שהיה בשלטון 10 שנים.
בעקבות כך אריכטוניוס הראשון הפך למלך אתונה.
1481 לפנה"ס - תחותמס השלישי, אחד ממלכיה הבולטים של מצרים העתיקה, נולד.
14 בינואר הוא היום ה-14 בשנה בלוח הגרגוריאני.
עד לסיום השנה, נשארו עוד 351 ימים (352 בשנה מעוברת).
1478 – נובגורוד נכבשת על ידי איוואן השלישי נסיך מוסקבה
1539 – ספרד מספחת את קובה
1784 – אישרר הקונגרס הקונטיננטלי את שלום פריז עם בריטניה שהכיר רשמית בעצמאותה של ארצות הברית
1814 – הסכם קיל: דנמרק מסכימה להעביר את נורווגיה לשוודים, בתמורה לפומרניה
1858 – נפוליאון השלישי ניצל מניסיון התנקשות